 mir
                                          udskrift
                                               af
                           sø- & handelsrettens dombog
                                         ____________
                                          kendelse
afsagt den 17. juli 2015.
b-153-15
s aps under konkurs
(advokat anne birgitte gammeljord)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 1. januar
1990 af s1 a/s med en selskabskapital på 80.000 kr., der blev indbetalt kontant til kurs 100. x
har ifølge samme rapport siden den 19. juli 2013 og frem til den 31. juli 2013 og været regi-
streret som direktør i selskabet. selskabets formål var ”investering og finansiering”.
                                                         -2-
erhvervsstyrelsen traf den 27. februar 2014 beslutning om tvangsopløsning af selskabet og
den ... 2014 tog retten selskabet under konkursbehandling og udpegede samtidig advokat
anne birgitte gammeljord som kurator i konkursboet.
retten har den 10. februar 2015 taget kurators indstilling om at indlede konkurskarantæne-
sag mod x til følge.
fristdagen er 27. februar 2014.
påstande
i et processkrift modtaget i sø- og handelsretten den 21. april 2015 har kurator nedlagt på-
stand om, at x pålægges konkurskarantæne i tre år.
processkriftet er telefonisk forkyndt for x den 2. juni 2015, hvor han samtidig fik oplyst, at
rettens brev af 2. juni 2015 med bilag ville blive sendt til hans privatadresse. brevet indeholdt
en svarfrist på 14 dage fra forkyndelsen. x har ikke herefter svaret på rettens henvendelser
og har således hverken nedlagt en påstand eller anmodet om mundtlig behandling. sagen er
herefter behandlet på skriftligt grundlag.
oplysninger i sagen
det hedder i kurators processkrift blandt andet:
      ”… den 18. december 1996 indtrådte p1 som ny direktør, og selskabet skiftede navn til ”s2 aps”. p1
      var direktør for selskabet frem til, at p2 indtrådte som direktør den 2. maj 2012. herefter tegnedes selska-
      bet en kort periode af begge direktører, indtil p1 udtrådte den 1. august 2012. p2 var herefter registreret
      som direktør for selskabet i perioden 1. august 2012 til 19. juli 2013. herefter var x registreret som direk-
      tør i perioden 19. juli 2013 til 31. juli 2013. p3 var registreret som direktør i perioden 31. juli 2013 til 17.
      december 2013, og p4 i perioden 17. december 2013 til 10. januar 2014. p5 var registreret som direktør
      for selskabet fra den 10. januar 2014 frem til selskabets opløsning den 27. februar 2014.
                                                   -3-
det bemærkes, at der er indledt konkurskarantænesag mod i alt fem tidligere medlemmer af ledelsen, her-
under p2, x, p3, p4 og p5. x var som nævnt registreret som direktør for selskabet i perioden 19. juli
2013 til 31. juli 2013 … derudover medbragte han i forbindelse med selskabets tvangsopløsning den ...
2014 dokumentation for at være indtrådt som direktør for selskabet i februar 2014 jf. nedenfor.
det fremgår af selskabsrapporten … at selskabet den 2. juli 2013 skiftede navn fra” s2 aps” til ”s3
aps” og igen den 11. januar 2014 til ”s aps”…
christensen kjærulff, statsautoriseret revisionsselskab (cvr nr. 15915641), har været registreret som
revisor for selskabet fra den 1. juni 2012 til den 22. november 2013. der har ikke efterfølgende været regi-
streret nogen revision for selskabet.
ifølge selskabets seneste årsrapport for 2012 er selskabets eneste formål investering og finansiering, men
selskabet har efter det oplyste også drevet spillehaller og solcentre, ligesom selskabet ses at have fungeret
som holdingselskab. årsrapport for perioden 1. januar 2012 til 31. december 2012 fremlægges …
det fremgår af årsrapporten … at revisor afgav afkræftende konklusion, da ”selskabets bogføringsmate-
riale, herunder foretagne afstemninger og bilagsmateriale ikke er ajourført of fuldstændigt for regnskabs-
året”, og ”vi har således ikke kunne gennemføre vores revision, og de i årsrapporten anførte tal er alene
indregnet på bagrund af meddelte oplysninger”. endvidere anførte revisor en række supplerende oplys-
ninger vedrørende andre forhold, herunder ”uden det har påvirket vores konklusion, skal vi anføre, at sel-
skabet ikke har ført et løbende bogholderi, hvorved ledelsen kan ifalde ansvar”, og ”vi anser den under til-
godehavende anførte mellemregning med selskabets ledelse primo regnskabsåret, som værende i strid med
reglerne herom, hvorved ledelsen kan ifalde ansvar”, samt ” årsrapporten er ikke aflagt rettidigt, hvorved
ledelsen kan ifalde ansvar”.
selskabet har ikke indleveret årsrapport for perioden 1. januar 2013 – 31. december 2013, hvilket er bag-
grunden for erhvervsstyrelsens opløsningsbegæring, jf. ovenfor.
i forbindelse med konkursbehandlingen af s aps er konstateret blandt andet følgende forhold:
     1. selskabets meget komplekse og sammensatte ledelse i sammenhæng med skiftende selskabsnavn og
          adresse har givet anledning til, at der er indledt konkurskarantæne mod i alt 5 medlemmer af le-
          delsen, herunder for deltagelse i stråmandsvirksomhed. den senest registrerede direktør, x, mød-
                                              -4-
     te i sø- og handelsrettens skifteret den ... 2014, hvor selskabet blev taget under konkursbehand-
     ling. x medbragte i den forbindelse dokumentation for at være indtrådt som direktør i februar
     2014. han har i forbindelse med mødet … under strafansvar forklaret, at han ikke ved, hvad der
     er sket med egenkapitalen. han har endvidere forklaret, at han købte selskabet, da han mente, at
     det var nemmere end at stifte et selskab selv. han huskede ikke, hvem han købte selskabet af. på
     et telefonmøde med kurator, x og p5 den 25. april 2014 uddybede x, at han allerede den 19. juli
     2013 købte anparterne i selskabet af p2. han forklarede, at købesummen blev modregnet i et
     krav, som x havde fra en tidligere mislykket handel med p2. efter det oplyste købte han selska-
     bet, da han ønskede at drive spillehal. p5 blev på foranledning af x indsat i selskabets direktion
     den 10. januar 2014, idet p5 efter det oplyste skulle hjælpe med at starte driften i en ny spillehal,
     hvilket imidlertid ikke lykkedes, inden selskabet blev taget under tvangsopløsning. ifølge x’s for-
     klaring kunne en tvangsopløsning ikke afværges, fordi selskabets revisor var fratrådt forud for
     x’s overtagelse af selskabet. x har endvidere forklaret, at det var umuligt at få en ny revisor til
     at indtræde for selskabet grundet diverse tidligere forbehold. x udtrådte selv af direktionen den
     31. juli 2013 til fordel for p3. p3 udtrådte efterfølgende den 17. december 2013 til fordel for p4.
     p4 udtrådte den 10. januar 2014 til fordel for p5. x har oplyst, at både p4 og p3 var engageret
     af p2, og at han ikke kendte personerne.
2. selskabets bogføring og øvrige bilag har ikke kunnet lokaliseres. der har utvivlsom været bogfø-
     ringspligtige transaktioner. til dokumentation herfor fremlægges … udskrift fra s aps’ (tidlige-
     re s3 aps) driftskonto hos nordea nr. … for perioden 5. august 2013 til 30. juni 2014.
3. der er foretaget en række omstødelige og ansvarspådragende dispositioner. der er på selskabets
     bankkonto konstateret en lang række overførsler til danske og udenlandske modtagere. til illu-
     stration fremlægges … kopi af oversigt udarbejdet på baggrund af transaktionerne på bankkonto-
     en … kurator har kontaktet flere af beløbsmodtagerne. henvendelserne er ikke besvaret. nordea
     har oplyst, at alene x i perioden 25. juli 2013 til 8. januar 2014 har haft fuldmagt til kontoen ....
     det var x, som i juli 2013 anmodede om oprettelse af bankkontoen til brug for opkøb af en spille-
     hal. efter selskabets konkurs i … 2014 anmodede x om oprettelse af en ny bankkonto, hvilket
     nordea afviste, da banken betvivlede, at transaktionerne på bankkontoen hidrørte fra driften af
     en spillehal.
4. kurator har modtaget kopi af en række fakturaer udstedt i selskabets navn og cvr nr. af faktura-
     erne fremgår det, at selskabet har solgt betydelige mængder slik i perioden august 2013 til maj
                                                       -5-
             2014. x var som ovenfor nævnt registreret som direktør for selskabet i perioden 19. juli 2013 til
             31. juli 2013 og igen i februar 2014. alene i perioden 23. december til 9. maj 2014 ses der at væ-
             re udstedt fakturaer for 9,4 mio. kr. i selskabets tidligere navn, ”s3 aps”, og cvr nr. i disse
             fakturaer er som indbetalingssted angivet en bankkonto, som ikke tilhører selskabet. fakturaerne
             fremlægges … selskabet blev som bekendt taget under konkursbehandling den ... 2014, hvorfor
             fakturaudstedelsen kan være strafbar og/eller erstatningspådragende. kurator har tilskrevet be-
             talingsmodtagerne. henvendelserne er ikke besvaret. kurator har endvidere konstateret en række
             andre potentielt strafbare forhold, som selskabets bogføring muligt kunne have afklaret. de kon-
             staterede forhold er indberettet til politiet i medfør af konkurslovens § 110, stk. 4. kopi af indbe-
             retningen uden bilag fremlægges …
         5. det er ikke dokumenteret, at selskabet har afregnet moms eller skat. skat har indtil videre an-
             meldt et krav på 19.904,00 kr., jf. gældbog for s aps, som fremlægges … imidlertid har de i sel-
             skabet foretagne dispositioner, som beskrevet ovenfor under punkt 3 og 4, foranlediget kurator til
             at tage kontakt til skat. kurators e-mail til skat af 11. februar 2015 fremlægges … kurator
             forventer på den baggrund, at skat vil anmelde yderligere – og betydelige – krav i boet.
     på baggrund af ovennævnte konstaterede forhold indstillede kurator i sin redegørelse af 9. februar 2015 i
     medfør af konkurslovens § 125, stk. 4, at der indledtes sag om konkurskarantæne mod x. redegørelsen
     fremlægges …
     af udskriftet af gældbogen for s aps under konkurs … fremgår det, at der i boet anmeldt krav i
     medfør af konkurslovens § 93 for 750 kr., og krav i medfør af konkurslovens § 97 for sammenlagt
     1.446.240,53 kr. der er ingen aktiver i boet …”
synspunkter
kurator har i sit processkrift til støtte for påstanden blandt andet anført:
     ”… til støtte for den nedlagte påstand gøres det gældende,
     at        x senere end 1 år før fristdagen har været registreret som direktør for s aps,
     at        x som registreret direktør for s aps har ansvaret for virksomhedens drift,
     at        x i forbindelse med ledelsen af virksomheden har udvist groft uforsvarlig forretningsførelse,
                                                       -6-
                -  idet selskabets bogføring og øvrige bilag ikke har kunnet lokaliseres,
                -  idet selskabets bogføring ikke har været tilrettelagt og ført i overensstemmelse med bogfø-
                    ringsloven, selskabsloven og øvrig relevant lovgivning,
                -  idet selskabet ikke har aflagt årsrapport i overensstemmelse med årsregnskabsloven,
                -  idet selskabet har foretaget en række skatte- og afgiftspligtige dispositioner uden at indberet-
                    te og indeholde moms og skat,
                -  idet x ikke har sikret, at selskabet havde det fornødne kapitalgrundlag til at drive virksom-
                    hed, og
       at    x som følge heraf pålægges konkurskarantæne, jf. konkurslovens kapitel 19 …”
sø- og handelsretten skal udtale:
efter de foreliggende oplysninger lægger retten som ubestridt til grund, at x har været direk-
tør i selskabet i perioden 19. juli 2013 til 31. juli 2013 og igen fra begyndelsen af februar 2014
til konkursdekretets afsigelse den … 2014. x har dermed fungeret som selskabets ledelse i en
del af den periode, som ligger et år senere end fristdagen, jf. konkurslovens § 157, stk. 1. ret-
ten lægger videre til grund, at x i perioden den 25. juli 2013 til den 8. januar 2014 har haft
ene-fuldmagt til selskabets konto i nordea, at der i perioden op til selskabets konkurs og
fortsat efter konkursdekretet afsigelse blev udstedt fakturaer i selskabets regi med et andet
indbetalingssted end selskabets konto, at selskabets bogføring og øvrige bilag ikke har kun-
net lokaliseres, og at der trods udstedelse af fakturaer i perioden 23. december 2013 til 9. maj
2014 på i alt ca. 9,4 mio. kr. ikke er sket korrekt indberetning eller afregning af moms og
skat. det findes herefter godtgjort, at x ved sin groft uforsvarlige forretningsførelse i sel-
skabet har medvirket til kreditorernes betydelige tab og derfor findes at være uegnet til at
deltage i ledelsen af en erhvervsvirksomhed.
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
                                                -7-
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                       derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 12.500 kr.
                                        jeanette melchior
                                              (sign.)
                                           ___ ___ ___
                               udskriftens rigtighed bekræftes
                                    sø- og handelsretten, den
